Rettens dom (Fjerde Afdeling) af 18. oktober 2016 –
Crown Equipment (Suzhou) og Crown Gabelstapler mod Rådet
(Sag T-351/13)
»Dumping – import af håndbetjente palletrucks og væsentlige dele dertil med oprindelse i Kina – endelig antidumpingtold – annullationssøgsmål – umiddelbart berørt – individuelt berørt – formaliteten ‐ fastlæggelse af den normale værdi – artikel 2, stk. 7, litra a), i forordning (EF) nr. 1225/2009 ‐ reglen om den lavest mulige told – artikel 9, stk. 4, i forordning nr. 1225/2009 ‐ begrundelsespligt«
1.                     Annullationssøgsmål – fysiske eller juridiske personer – retsakter, som berører dem umiddelbart og individuelt – ufravigelige procesforudsætninger (art. 263, stk. 4, TEUF) (jf. præmis 19-21)
2.                     Annullationssøgsmål – fysiske eller juridiske personer – retsakter, som berører dem umiddelbart og individuelt – umiddelbart berørt – kriterier – forordning om indførelse af antidumpingtold – eksporterende producent af den omhandlede vare umiddelbart berørt – importør af den omhandlede vare umiddelbart berørt (art. 263, stk. 4, TEUF) (jf. præmis 23 og 24)
3.                     Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – forordning om indførelse af antidumpingtold – producent- og eksportvirksomheder identificeret i forordningen eller inddraget i de forudgående undersøgelser – formaliteten (art. 263, stk. 4, TEUF) (jf. præmis 25-35)
4.                     Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – gennemførelsesforordning om ændring af den forordning, der indfører en endelig antidumpingtold efter en interimsundersøgelse – søgsmål anlagt af virksomhed, der identificeres på tidspunktet for vedtagelsen af forordningen og tilhører en begrænset kreds af økonomiske operatører – formaliteten (art. 263, stk. 4, TEUF) (jf. præmis 36 og 37)
5.                     Annullationssøgsmål – betingelser for antagelse til realitetsbehandling – to sagsøgeres anlæggelse af ét og samme søgsmål – mulighed for at antage den ene af sagsøgernes søgsmål til realitetsbehandling – nødvendigt at undersøge, om den anden sagsøgers søgsmål kan antages til realitetsbehandling – foreligger ikke (art. 263 TEUF) (jf. præmis 39)
6.                     Fælles handelspolitik – beskyttelse mod dumping – fastsættelse af antidumpingtold – reglen om den laveste told – anvendelighed i en delvis interimsundersøgelse, der er begrænset til en antidumpingtold – bedømmelse af overholdelsen af reglen om den laveste told på grundlag af den skadesmargen, der blev fastsat i den oprindelige undersøgelse – lovlighed – betingelse (Rådets forordning nr.1225/2009, art. 9, stk. 4, og art. 11, stk. 2, 3 og 9) (jf. præmis 48-68)
7.                     Fælles handelspolitik – beskyttelse mod dumping – dumpingmargen – fastsættelse af normalværdien – indførsel fra lande uden markedsøkonomi – udvælgelse af et referenceland – institutionernes skønsbeføjelser – domstolsprøvelse – omfang [Rådets forordning nr.1225/2009, art. 2, stk. 7, litra a)] (jf. præmis 70-78, 82-86, 90-99, 102-107, 130 og 131)
8.                     Institutionernes retsakter – begrundelse – forpligtelse – rækkevidde – forordning om indførelse af antidumpingtold (art. 296, stk. 2, TFUE) (jf. præmis 110-114 og 140-142)
9.                     Fælles handelspolitik – beskyttelse mod dumping – dumpingmargen – sammenligning mellem den normale værdi og eksportprisen – justeringer – betingelser – bevisbyrde (Rådets forordning nr.1225/2009, art. 2, stk. 10) (jf. præmis 132-138)
Sagens genstand
Søgsmål i henhold til artikel 263 TEUF med påstand om annullation af Rådets gennemførelsesforordning (EU) nr. 372/2013 af 22. april 2013 om ændring af gennemførelsesforordning (EU) nr. 1008/2011 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina efter en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 112, s. 1).
Konklusion
1)
Rådet for Den Europæiske Union frifindes.
2)
Crown Equipment (Suzhou) Co. Ltd og Crown Gabelstapler GmbH & Co. KG bærer deres egne omkostninger og betaler Rådet for Den Europæiske Unions omkostninger.
3)
Europa-Kommissionen bærer sine egne omkostninger.